CELEX: 32020R1634
Language: hu
Date: 2020-11-04 00:00:00
Title: A Bizottság (EU) 2020/1634 végrehajtási rendelete (2020. november 4.) a kakaópépből (Theobroma cacao L.) nyert cukrok (EU) 2015/2283 európai parlamenti és tanácsi rendelet szerinti új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg)

2020.11.5.   
               
               
                  HU
               
               
                  Az Európai Unió Hivatalos Lapja
               
               
                  L 367/39
               
            
         A BIZOTTSÁG (EU) 2020/1634 VÉGREHAJTÁSI RENDELETE
         (2020. november 4.)
         a kakaópépből (Theobroma cacao L.) nyert cukrok (EU) 2015/2283 európai parlamenti és tanácsi rendelet szerinti új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:
         
                     (1)
                  
                  
                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.
                  
               
                     (2)
                  
                  
                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).
                  
               
                     (3)
                  
                  
                     Az (EU) 2015/2283 rendelet 12. cikke értelmében a Bizottság határoz az új élelmiszerek engedélyezéséről és az Unión belül történő forgalomba hozataláról, valamint az uniós jegyzék naprakésszé tételéről.
                  
               
                     (4)
                  
                  
                     Az (EU) 2020/206 bizottsági végrehajtási rendelet (3) engedélyezte a Theobroma cacao L. növényből származó gyümölcshús, rostos gyümölcslé és gyümölcslé- koncentrátum (EU) 2015/2283 rendelet szerinti, harmadik országból származó hagyományos élelmiszerként történő forgalomba hozatalát, és módosította az engedélyezett új élelmiszerek uniós jegyzékét.
                  
               
                     (5)
                  
                  
                     2019. november 22-én a Cabosse Naturals NV vállalat (a továbbiakban: kérelmező) az (EU) 2015/2283 rendelet 10. cikke (1) bekezdésének megfelelően kérelmet nyújtott be a Bizottsághoz a kakaópépből (Theobroma cacao L.) nyert cukrok új élelmiszerként az uniós piacontörténő forgalomba hozatalára vonatkozóan. A kérelmező a kakaópépből (Theobroma cacao L.) nyert cukrok élelmiszer-összetevőként történő használatának engedélyezését kérte az általános népesség számára.
                  
               
                     (6)
                  
                  
                     A cukrokat szárítási vagy tisztítási eljárással nyerik, amely a Theobroma cacao L növényből származó gyümölcspép-koncentrátumból eltávolítja a felesleges nedvességet és a jelen lévő egyéb összetevőket.
                  
               
                     (7)
                  
                  
                     A Bizottság úgy véli, hogy nincs szükség a kérelemnek az Európai Élelmiszerbiztonsági Hatóság általi, az (EU) 2015/2283 rendelet 10. cikkének (3) bekezdése szerinti biztonsági értékelésére. A Theobroma cacao L. növényből származó gyümölcspép-koncentrátumból szárítás vagy tisztítás útján nyert cukrok megegyeznek a kakaópépben (Theobroma cacao L.) természetesen jelen lévő cukrokkal, és főként olyan glükózból és fruktózból állnak, amelyek régóta biztonságosan használhatók élelmiszerekben, ezért engedélyezésük nem változtatna a Theobroma cacao L.növényből származó gyümölcspép-koncentrátum hagyományos élelmiszerként történő engedélyezését alátámasztó biztonsági megfontolásokon.
                  
               
                     (8)
                  
                  
                     A kérelemben szereplő információk alapján kellő bizonyossággal megállapítható, hogy a kakaópépből (Theobroma cacao L.) nyert új élelmiszercukrok javasolt felhasználásai és felhasználási szintjei megfelelnek az (EU) 2015/2283 rendelet 12. cikkének.
                  
               
                     (9)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            
               (1)   Az e rendelet mellékletében meghatározott, kakaópépből (Theobroma cacao L.) nyert cukrokat fel kell venni az engedélyezett új élelmiszereknek az (EU) 2017/2470 végrehajtási rendelettel létrehozott uniós jegyzékébe.
            
            
               (2)   Az (1) bekezdésben említett uniós jegyzékben foglalt bejegyzésnek tartalmaznia kell a mellékletben meghatározott felhasználási feltételeket és jelölési követelményeket is.
            
         
         
            2. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. november 4-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 327., 2015.12.11., 1. o.
         
         
            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).
         
            (3)  A Bizottság (EU) 2020/206 végrehajtási rendelete (2020. február 14.) a Theobroma cacao L. növényből származó gyümölcshús, rostos gyümölcslé és gyümölcslé-koncentrátum (EU) 2015/2283 európai parlamenti és tanácsi rendelet szerinti, harmadik országból származó hagyományos élelmiszerként történő forgalomba hozatalának engedélyezéséről és az (EU) 2017/2470 végrehajtási rendelet módosításáról (HL L 43., 2020.2.17., 66. o.).
      
      
         
            MELLÉKLET
            Az (EU) 2017/2470 végrehajtási rendelet melléklete a következőképpen módosul:
            
                        (1)
                     
                     
                        Az 1. táblázat (Engedélyezett új élelmiszerek) az alábbi bejegyzéssel egészül ki a betűrend szerinti helyen:
                        
                                    Engedélyezett új élelmiszer
                                 
                                 
                                    Az új élelmiszer felhasználásának feltételei
                                 
                                 
                                    További különös jelölési követelmények
                                 
                                 
                                    Egyéb követelmények
                                 
                              
                                    „Kakaópépből (Theobroma cacao L.) nyert cukrok
                                 
                                 
                                    Nincs meghatározva
                                 
                                 
                                    Az új élelmiszer megnevezése az azt tartalmazó élelmiszerek jelölésén (a felhasznált formától függően): »kakaópépből (Theobroma cacao L.) nyert cukrok«, »kakaópépből (Theobroma cacao L.) nyert glükóz«, »kakaópépből (Theobroma cacao L.) nyert fruktóz«”
                                 
                                 
                                     
                                 
                              
                  
                        (2)
                     
                     
                        A 2. táblázat (Specifikációk) az alábbi bejegyzéssel egészül ki a betűrend szerinti helyen:
                        
                                    Engedélyezett új élelmiszer
                                 
                                 
                                    Specifikációk
                                 
                              
                                    „Kakaópépből (Theobroma cacao L.) nyert cukrok
                                 
                                 
                                    
                                       Leírás/meghatározás:
                                    
                                    A cukrokat a kakaónövényből (Theobroma cacao L.) származó gyümölcslé-koncentrátumból állítják elő szárítási eljárással vagy nagy tisztaságú glükóz vagy fruktóz előállítása céljából végzett tisztítási eljárással.
                                    
                                       Szárítási eljárással előállított cukrok
                                    
                                    Tápanyag-összetétel:
                                    Összes cukor (g/100 g): > 80
                                    Nedvesség (%): < 5
                                    Mikrobiológiai kritériumok:
                                    Összcsíraszám (aerob) (cfu/g): < 104
                                    
                                    Penész- és élesztőgombák (cfu/g): < 50
                                    
                                       Enterobacteriaceae (cfu/g): < 10
                                    
                                       Salmonella spp.: 25 g-os mintában nincs jelen
                                    
                                       Aliciklobacillus: 50 g-os mintában nincs jelen
                                    Termo-acidofil baktériumok: 50 g-os mintában nincs jelen
                                    
                                       Tisztítási eljárással előállított cukrok
                                    
                                    Kakaópépből (Theobroma cacao L.) nyert glükóz tápanyag-összetétele:
                                    Glükóztartalom (%): > 93
                                    Hamu (%): < 0,2
                                    Nedvesség (%): < 1,0
                                    Kakaópépből (Theobroma cacao L.) nyert fruktóz tápanyag-összetétele:
                                    Fruktóztartalom (%): > 98
                                    Glükóztartalom (%): < 0,5 %
                                    Hamu (%): < 0,2
                                    Nedvességtartalom (%): < 0,5
                                    Kakaópépből (Theobroma cacao L.) nyert glükóz és fruktóz tápanyag-összetétele:
                                    Összcsíraszám (aerob) (cfu/g): < 104
                                    
                                    
                                       Salmonella spp.: 25 g-os mintában nincs jelen”